CELEX: 31974R0903
Language: el
Date: 1974-04-17
Title: Κανονισμός (ΕΟΚ) αριθ. 903/74 της Επιτροπής της 17ης Απριλίου 1974 περί τροποποιήσεως του κανονισμού (ΕΟΚ) αριθ. 1726/70 «περί των λεπτομερειών χορηγήσεως πριμοδοτήσεως του καπνού σε φύλλα σε ό,τι αφορά τις διαδικασίες πληρωμής»

Avis juridique important

|

31974R0903

Κανονισμός (ΕΟΚ) αριθ. 903/74 της Επιτροπής της 17ης Απριλίου 1974 περί τροποποιήσεως του κανονισμού (ΕΟΚ) αριθ. 1726/70 «περί των λεπτομερειών χορηγήσεως πριμοδοτήσεως του καπνού σε φύλλα σε ό,τι αφορά τις διαδικασίες πληρωμής»  

Επίσημη Εφημερίδα αριθ. L 105 της 18/04/1974 σ. 0012 - 0012 Φινλανδική ειδική έκδοση: Κεφάλαιο 3 τόμος 5 σ. 0207  Ελληνική ειδική έκδοση: Κεφάλαιο 03 τόμος 10 σ. 0165  Σουηδική ειδική έκδοση: Κεφάλαιο 3 τόμος 5 σ. 0207  Ισπανική ειδική έκδοση: Κεφάλαιο 03 τόμος 7 σ. 0188  Πορτογαλική ειδική έκδοση : Κεφάλαιο 03 τόμος 7 σ. 0188 

ΚΑΝΟΝΙΣΜΟΣ (ΕΟΚ) αριθ. 903/74 ΤΗΣ ΕΠΙΤΡΟΠΗΣ της 17ης Απριλίου 1974 περί τροποποιήσεως του κανονισμού (ΕΟΚ) αριθ. 1726/70 "περί των λεπτομερειών χορηγήσεως πριμοδοτήσεως του καπνού σε φύλλα σε ό,τι αφορά τις διαδικασίες πληρωμής"Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 "περί δημιουργίας κοινής οργανώσεως αγοράς στο τομέα του ακατεργάστου καπνού"(1), όπως ετροποποιήθη τελευταία από την πράξη περί των όρων προσχωρήσεως και προσαρμογών των συνθηκών(2)  και ιδίως το άρθρο 3 παράγραφος 3 πρώτο εδάφιο,  Εκτιμώντας:  ότι ο κανονισμός (ΕΟΚ) αριθ. 1726/70(3), προβλέπει, λαμβανομένου υπόψη ότι η διάρκεια των εργασιών της εμπορικής επεξεργασίας και συσκευασίας του καπνού είναι μερικές φορές πολύ μεγάλη, τη δυνατότητα καταβολής προκαταβολών έναντι της πριμοδοτήσεως, και  αφήνει στα Κράτη μέλη την επιλογή μεταξύ δύο διαδικασιών πληρωμής- ότι βάσει της κτηθείσης πείρας, συνάγεται ότι τα Κράτη μέλη δύνανται να ανταποκρίνονται καλύτερα στις ανάγκες των διαφόρων κατηγοριών αγοραστών αν δύνανται εξ ίσου να επιλέγουν μεταξύ των δύο διαδικασιών πληρωμής ταυτοχρόνως- ότι ενδείκνυται, κατά  συνέπεια, να τροποποιηθεί υπό την έννοια αυτή ο αναφερθείς κανονισμός- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Το άρθρο 7 παράγραφος 2 πρώτο εδάφιο του κανονισμού (ΕΟΚ) αριθ. 1726/70 αντικαθίσταται από το ακόλουθο κείμενο:  "2. Το ποσό της πριμοδοτήσεως της αναφερομένης υπό 1) 2 του πιστοποιητικού πριμοδοτήσεως προκαταβάλλεται, κατόπιν αιτήσεως του αγοραστού, σύμφωνα με την ή τις ακόλουθες διαδικασίες πληρωμής, αποδεκτές από το Κράτος μέλος, δηλαδή:" 2. Το άρθρο 7 παράγραφος 4 αντικαθίσταται από το ακόλουθο κείμενο:  "4. Κάθε Κράτος μέλος ανακοινώνει στην Επιτροπή την ή τις διαδικασίες πληρωμής τις οποίες αποδέχεται".   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Απριλίου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 94 της 28.4.1970, σ. 1.  (2) ΕΕ αριθ. Ν 73 της 27.3.1972, σ. 14.  (3) ΕΕ αριθ. Ν 191 της 27.3.1970, σ.1.